بانقڵان
بانقڵان گوندێکە، کەوتووەتە گوندەواری دێیخواروو، ناوچەی ناوەندی شارستانی ئیلام، شارستانی ئیلام، پارێزگای ئیلام، ڕۆژھەڵاتی کوردستان، ئێران.

دانیشتووان 
 بە پێی سەرژمێریی گشتیی جەماوەر و خانووی ئێران لە ساڵی ٢٠١٦دا، ژمارەی دانیشتووانی ئەم گوندە (٣،٣١٥)کەس و (٩٠٤)خێزان بووە.
 دانیشتووانی گوندەکە کوردن.
 بە کوردی شێوەزاری (کوردیی باشووری) دەدوێن.

ئایین 
 ئایینی خەڵکی ئەم گوندە ئیسلام (شیعە)یە.

مێژوو 
ئەم گوندە یەکێکە لە کۆنترین ناوچەکانی نیشتەجێبوونی دەشتی ئیلام و ھەروەھا ئەم گوندە بە ناوەند ھۆزی کوردی پێنجستوون ناسراوە. لە نێو کار و شوێنە گرنگەکانی ئەم گوندە دەتوانین ئاماژە بە قەڵای توت و ئاشی ئاوی خەندان و کانی (بەھار) بکەین. وە لەسەر لوتکەی گردێکی دێرین، قەڵایەکی مێژوویی بە ناوی قەڵای توت دەبینرێت. بەرزی گردەکە لە ڕووی زەویەکانی دەوروبەرەوە تا نزیکەی ١٥ مەتر بەرزە. لە ئێستادا ھیچ پلانێکی ڕوون لە بینای ئەم قەڵایە نابینرێت. زۆربەی زۆری بەھۆی وەرینی وردە وردە و لەناوچوونەوە لەدەستچووە. لە گردەکەدا پارچەی چڕ لە سواڵەت و ئامێری بەرد دەبینرێت. ئەو سواڵەتەی بەدەست ھاتوون و زۆربەیان ڕوپۆشی گڵیین و خشتیان لەسەرە. لەسەر ڕووی گردەکە و لە گۆشەی باشووری ڕۆژھەڵاتیدا، کۆمەڵێک داروپەردوو بە بەرزی نزیکەی یەک مەتر دەبینرێت و لە لێواری ڕۆژئاوای ڕووی گردەکەش چەند ڕیزێک لە کۆمەڵە بەرد بە شێوەی چینی وشک دەبینرێت. بە ئەگەرێکی زۆرەوە ئەم بەردانە پاشماوەی تەلارسازی قەڵای سەر گردەکەن کە لە ڕابردوودا لە دروستکردنی دیوارەکاندا بەکارھاتووە. بەھۆی چالاکییە کشتوکاڵییە نائاساییەکانی سەر ڕووی گردەکە و لێوارەکانی، پێکھاتەی ڕووکاری گردەکە و بینای قەڵاکە تێکچووە، لەسەر ڕووی گردەکە و لە لای باشووری گردەکە، شوێنەواری گەچ دەبینرێت(ڕەنگە کورەی گەچ)بێت.

سەرچاوەکان 

شارستانی ئیلام
ئیلام
ئیلام
گوندەکانی شارستانی ئیلام
گوندەکانی ڕۆژھەڵاتی کوردستان